Diari Oficial de la Generalitat Valenciana


Sumari del DOGV 8295, del 15-05-2018 (2018/4625)

ORDRE 17/2018, de 9 de maig, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca al nostre territori.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/05/09/17/dof/vci/html**

### Dades del document

Número de DOGV
:   8295

Data del DOGV
:   15-05-2018

Secció del DOGV
:   I. DISPOSICIONS GENERALS

Número del document
:   2018/4625


Data del document
:   09-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

ORDRE 17/2018, de 9 de maig, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca al nostre territori. [2018/4625]  
  
ÍNDEX  
Preàmbul  
Article 1. Objecte i finalitat  
Article 2. Actuacions subvencionables  
Article 3. Beneficiaris  
Article 4. Procediment de concessió  
Article 5. Sol·licituds i documentació  
Article 6. Ordenació i instrucció  
Article 7. Comissió d'Avaluació i Valoració  
Article 8. Criteris per a determinar les activitats subvencionables i no subvencionables  
Article 9. Criteris objectius d'atorgament i quantia de la subvenció  
  
Article 10. Resolució  
Article 11. Publicació i difusió  
Article 12. Recursos  
Article 13. Obligacions dels beneficiaris  
Article 14. Subcontractació de les actuacions subvencionades  
Article 15. Justificació de la subvenció  
Article 16. Pagament de la subvenció  
Article 17. Pla de control  
Article 18. Modificació i reintegrament  
Article 19. Concurrència amb altres subvencions  
Disposicions addicionals  
Disposicions finals  
  
  
PREÀMBUL  
  
La Constitució Espanyola, en l'article 46, estableix que els poders públics garantiran la conservació i promouran l'enriquiment del patrimoni històric, cultural i artístic dels pobles d'Espanya i dels béns que l'integren, i que, segons l'article 9.2, correspon a aquests facilitar la participació de tots els ciutadans en la seua vida cultural.  
  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, modificat per Llei orgànica 1/2006, de 10 d'abril, estableix, en l'article 49.1.4, la competència exclusiva de la Generalitat en matèria de cultura. I la Resolució 103/IX, de la Comissió d'Educació i Cultura de les Corts, insta el Consell a iniciar la catalogació d'elements de pedra seca del nostre territori amb un cert valor, com ara neveres, refugis de pastor, murs, escales o aljubs, entre d'altres, i a destinar una línia d'ajudes per a promoure la recuperació i el manteniment de les construccions de pedra seca.  
  
D'acord amb el que estableixen la Llei 38/2003, de 17 de novembre, general de subvencions, i l'article 91 de la Llei 4/1998, d'11 de juny, de la Generalitat Valenciana, del patrimoni cultural valencià, i amb la finalitat d'impulsar la conservació, promoció i difusió del patrimoni cultural valencià, es convoquen subvencions adreçades a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de pedra seca al nostre territori, d'acord amb la Llei 1/2015, de 6 de febrer, d'hisenda pública, del sector públic instrumental i de subvencions.  
Com a conseqüència de tot això, i amb l'objecte de dotar el procediment d'aquestes subvencions de la necessària concurrència i transparència, es publiquen aquestes bases reguladores d'acord amb la Llei 38/2003, de 17 de novembre, general de subvencions, i amb la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Aquestes bases reguladores s'emmarquen en el Pla estratègic de subvencions 2016-2019 de la Conselleria d'Educació, Investigació, Cultura i Esport, aprovat per la Resolució de 30 d'agost de 2016, del seu titular, i publicat en el Diari Oficial de la Generalitat Valenciana de 5 de setembre de 2016.  
S'han observat els principis de bona regulació previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
Per això, informada l'Advocacia de la Generalitat i la Intervenció Delegada; efectuat el tràmit d'informació pública; demanats els informes preceptius; de conformitat amb l'article 43.1.d de la Llei 5/1983, de 30 de desembre, del Consell, i fent ús de la competència atribuïda per l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i amb l'article 1 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, modificat pel Decret 73/2016, de 10 de juny, de 2016, del Consell, i d'acord amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Objecte i finalitat  
1. Aquesta ordre estableix les bases reguladores que regiran el procediment de gestió i concessió de les subvencions l'objecte i finalitat de les quals és la catalogació de construccions de pedra seca, així com promoure la conservació, el manteniment i la recuperació de construccions de pedra seca i la protecció d'aquesta arquitectura a la Comunitat Valenciana, especialment amb accions de caràcter preventiu.  
  
Article 2. Actuacions subvencionables  
1. Les ajudes es concediran en règim de concurrència competitiva i tenen com a finalitats:  
- Donar suport, de manera especial, als projectes que es referisquen a la catalogació, conservació, manteniment i recuperació de construccions de pedra seca.  
- Donar suport als projectes que servisquen de marc d'actuació a un conjunt ampli de llocs o béns, o que plantegen solucions i fórmules que contribuïsquen a millorar la sostenibilitat i les capacitats de gestió d'aquest tipus de construccions a la Comunitat Valenciana, amb caràcter general.  
- Donar suport als projectes que ajuden a fomentar la funció social d'aquest patrimoni cultural.  
2. Les modalitats d'ajuda objecte d'aquestes bases són, d'acord amb les finalitats enunciades anteriorment, les següents:  
a) Catalogació d'aquestes construccions.  
b) Activitats de restauració i conservació preventives que servisquen al manteniment d'aquests elements patrimonials.  
Amb aquests fons es finançaran les actuacions o projectes adscrits a la catalogació, manteniment, protecció i conservació de l'arquitectura de pedra seca de la Comunitat Valenciana dins del marc de les atribucions que correspon exercir a la conselleria competent en matèria de cultura, excloent-ne les adquisicions patrimonials.  
  
  
Article 3. Beneficiaris  
1. Podran obtindre la condició de beneficiari d'aquestes subvencions per a la modalitat a i b previstes en l'article anterior d'aquestes bases els ajuntaments, les mancomunitats i les associacions i entitats sense ànim de lucre legalment constituïts, sempre que entre les seues competències administratives i fundacionals, respectivament, figure la realització d'activitats consistents en la protecció i conservació del patrimoni de la Comunitat Valenciana. Respecte a la modalitat a, els sol·licitants que no tinguen la consideració d'administració pública podran proposar-ne a l'administració competent la catalogació per a aprovar-la.  
2. Podran ser beneficiaris per a la modalitat b les persones físiques o jurídiques legalment constituïdes que siguen titulars del bé o de l'òrgan que el gestione.  
Els beneficiaris hauran de complir, si és el cas, les mesures previstes en els articles 45 i següents de la Llei orgànica 3/2007, de 22 de març, per a la igualtat efectiva de dones i homes.  
  
Article 4. Procediment de concessió  
1. El procediment de concessió de les subvencions regulades en aquestes bases es tramitarà en règim de concurrència competitiva, regulat en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. El procediment s'iniciarà d'ofici per mitjà d'una convocatòria aprovada per una resolució de qui siga titular de la conselleria competent en matèria de cultura, que es publicarà en el Diari Oficial de la Generalitat Valenciana.  
  
Article 5. Sol·licituds i documentació  
1. Les sol·licituds es formularan en els models i terminis que es determinen en la convocatòria corresponent.  
2. Junt amb la documentació específica que determine la convocatòria, els sol·licitants hauran d'acreditar:  
a) Estar legalment constituïts, gaudir de capacitat jurídica d'actuar, tindre seu a la Comunitat Valenciana, tindre com a finalitat la realització d'actuacions destinades a promoure la conservació, el manteniment, la recuperació i la protecció del patrimoni cultural arquitectònic a la Comunitat Valenciana, especialment amb accions de caràcter preventiu. L'existència de les fundacions, associacions i entitats sense ànim de lucre s'acreditarà per mitjà d'un certificat actualitzat expedit pel Registre de Fundacions, acreditatiu de la inscripció de l'entitat (en el mencionat registre), en el cas que es tracte d'una entitat d'aquest tipus, i, si és el cas, per mitjà d'una fotocòpia compulsada dels estatuts de l'entitat pels quals es regeix la seua activitat, on ha de constar explícitament la inexistència d'ànim de lucre i que entre els seus fins fundacionals està la recuperació, la conservació o la protecció del patrimoni cultural de la Comunitat Valenciana.  
b) No estar incursos en les prohibicions per a obtindre la condició de beneficiari establides en l'article 13, apartats 2 i 3, de la Llei 38/2003, de 17 de novembre, general de subvencions, la qual cosa s'acreditarà amb la presentació d'una declaració responsable.  
c) No figurar com a beneficiaris d'una subvenció nominativa per a la mateixa finalitat, segons la Llei de pressupostos de la Generalitat vigent en cada exercici.  
d) Trobar-se al corrent dels seus obligacions tributàries i davant de la Seguretat Social. Per a això, el sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social mitjançant certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
  
Així mateix, els sol·licitants podran autoritzar la consulta de les seues dades d'identitat i residència per mitjà del sistema de verificació i consulta de dades d'identitat i residència, de conformitat amb el que disposa el mencionat decret.  
e) Si és el cas, presentar una declaració responsable de les ajudes de minimis concedides per qualsevol projecte a l'entitat sol·licitant, incloent-hi els costos per als quals se sol·licita suport durant els dos exercicis fiscals anteriors i durant l'exercici fiscal en curs, amb indicació de l'import, l'organisme, la data de concessió i el règim d'ajuda en què s'empara; o, si és el cas, presentar una declaració de no haver-ne rebuda cap.  
3. La sol·licitud i la documentació requerida es presentaran en les formes i llocs previstos, d'acord amb l'article 16 de la Llei 39/2015, d'1 d'octubre, del procediment administratiu comú de les administracions públiques.  
4. Quan la sol·licitud no reunisca els requisits exigits o no s'acompanye la documentació que, d'acord amb aquesta ordre, siga exigible, es notificarà a la persona sol·licitant la causa que impedeix continuar el procediment, i se'l requerirà perquè, de conformitat amb l'article 68 de la Llei 39/2015, d'1 d'octubre, del procediment administratiu comú de les administracions públiques, en el termini de 10 dies esmene la falta o acompanye els documents preceptius, amb indicació que si no ho fa, es considerarà que desisteix de la seua petició, després de la resolució dictada en els termes que preveu la mencionada legislació.  
  
  
Article 6. Ordenació i instrucció  
1. L'ordenació i la instrucció del procediment de concessió correspon a la direcció general competent en matèria de cultura, que rebrà les sol·licituds presentades i realitzarà d'ofici les actuacions que estime necessàries per a la determinació, el coneixement i la comprovació de les dades en virtut de les quals haurà de formular la proposta de resolució.  
2. L'avaluació de les sol·licituds o peticions s'efectuarà d'acord amb els criteris, formes i prioritats de valoració establits en aquestes bases. Una vegada avaluades les sol·licituds, l'òrgan col·legiat a què es refereix l'article següent haurà d'emetre un informe en què es concrete el resultat de l'avaluació efectuada.  
3. L'òrgan instructor, a la vista de l'expedient i de l'informe de l'òrgan col·legiat, formularà la proposta de resolució definitiva que haurà d'arreplegar el sol·licitant o la relació de sol·licitants per als quals es proposa la concessió de la subvenció i la quantia d'aquesta, especificant l'avaluació de les sol·licituds i els criteris de valoració seguits per a efectuar aquella; igualment s'hi faran constar de manera expressa, si és el cas, les propostes de denegació.  
  
Article 7. Comissió d'Avaluació i Valoració  
1. La Comissió d'Avaluació i Valoració estarà integrada per:  
a) Presidència: qui exercisca la titularitat de la subdirecció general de cultura competent en la matèria, o la persona en qui es delegue.  
b) Vicepresidència: un cap o una cap de servei competent en la matèria de la direcció general de cultura i patrimoni, o la persona en qui es delegue.  
c) Vocals: les persones que ocupen les direccions dels serveis de Cultura i Esport de les direccions territorials d'Alacant, Castelló i València, o les persones en qui deleguen, i un vocal anomenat per la Federació Valenciana de Municipis i Províncies, com entitat representativa i defensora dels interessos de les entitats locals.  
d) Secretaria: un tècnic o tècnica del servei competent en la matèria, amb veu i vot.  
Els membres de la Comissió seran designats per la persona titular de la direcció general amb competències en matèria de cultura i patrimoni.  
  
2. La Comissió formularà la proposta de concessió provisional a l'òrgan concedent, a través de l'òrgan instructor, sense perjuí de les especialitats que puguen derivar-se de la capacitat d'autoorganització de les administracions públiques.  
3. La Comissió actuarà com a òrgan col·legiat de conformitat amb el que preveuen els articles 15 i següents de la Llei 40/2015, d'1 d'octubre, de règim jurídic del sector públic.  
4. La seua composició serà paritària, respectant el principi de presència equilibrada de dones i homes en la designació de membres d'òrgans col·legiats, de conformitat amb el que preveu la Llei orgànica 3/2007, de 22 de maig, per a la igualtat efectiva de dones i homes.  
  
Article 8. Criteris per a determinar les activitats subvencionables i no subvencionables  
1. Es consideraran subvencionables les activitats que, d'acord amb l'objecte i la finalitat de l'article 1 d'aquestes bases, complisquen les premisses següents:  
a) L'actuació tindrà per objecte una fase completa.  
b) Si el pressupost total de l'actuació inclou partides no finançables (o no subvencionables), aquestes seran descomptades del total, abans del càlcul de la quantia finançable, sense que, en cap cas, la Conselleria d'Educació, Investigació, Cultura i Esport n'assumisca el cost.  
  
c) Es consideraran despeses subvencionables les que, de manera indubtable, responguen a la naturalesa de l'actuació subvencionada, siguen estrictament necessàries i es realitzen dins del termini establit per a l'execució dels projectes en la convocatòria i en la resolució de concessió.  
d) Es considerarà despesa realitzada la que haja sigut efectivament pagada, així com el reconeixement de l'obligació de despesa per part de les entitats locals, abans de la finalització del període de justificació.  
  
2. Amb caràcter general, tindran consideració de partides i actuacions no finançables les següents:  
a) Les inversions i adquisicions de material, equips o béns de naturalesa inventariable que suposen un increment de patrimoni amb el beneficiari.  
b) Les despeses de funcionament ordinari de les entitats sol·licitants.  
c) Les despeses protocol·làries i de representació.  
d) Les dotacions de premis.  
e) Les dietes, desplaçaments o nòmines.  
f) Els honoraris en la redacció d'estudis, projectes i/o direcció tècnica de les actuacions dels diversos tècnics i tècniques intervinents.  
  
Article 9. Criteris objectius d'atorgament i quantia de la subvenció  
1. La totalitat de la subvenció es distribuirà de forma proporcional en funció de la puntuació obtinguda. L'import màxim que es podrà percebre per cada beneficiari s'establirà en les corresponents convocatòries.  
2. La valoració dels projectes presentats aconseguirà un màxim de 20 punts i s'efectuarà d'acord amb els criteris que s'indiquen:  
a) Qualitat de les tècniques constructives tradicionals de pedra seca, i respecte per aquestes, fins a un màxim de 10 punts:  
- L'aplicació de les noves tecnologies de la informació i de la comunicació a la difusió del projecte es valorarà fins a 5 punts.  
- La presentació d'una senyalística o d'una imatge pròpia del projecte es valorarà fins a 3 punts.  
- La proposta innovadora de difusió es valorarà fins a 2 punts.  
b) Currículum al voltant de treballs relacionats amb el sector, fins a un màxim de 3 punts. Es tindran en compte l'experiència laboral, acadèmica o professional de les entitats o persones que duran a terme el projecte.  
c) Incidència del projecte en la societat, fins a un màxim de 5 punts. Es tindran en compte:  
- La definició dels resultats esperats, que es valorarà fins a 1 punt.  
- La repercussió territorial dels resultats programats, que es valorarà fins a 1 punt.  
- La repercussió en potencials beneficiaris, tenint en compte, de manera particular, la difusió didàctica del projecte a escolars, persones amb discapacitat i grups socialment desfavorits, que es valorarà fins a 1 punt.  
- L'interés social i cultural del projecte, que es valorarà fins a 2 punts.  
d) Suport a xicotets municipis, fins a un màxim de 2 punts:  
- Les actuacions que es realitzen a municipis amb menys de 500 habitants seran bonificades amb 2 punts.  
- Les actuacions que es realitzen a municipis entre 500 i 2.000 habitants seran bonificades amb 1,5 punts.  
- Les actuacions que es realitzen a municipis entre 2.001 i 5.000 habitants seran bonificades amb 1 punt.  
- Les actuacions que es realitzen a municipis entre 5.001 i 10.000 habitants seran bonificades amb 0,5 punts.  
3. L'import de les subvencions no podrà ser, en cap cas, d'una quantia que, aïlladament o en concurrència amb altres subvencions ajudes, ingressos o recursos, supere el cost de l'activitat subvencionada.  
  
Article 10. Resolució  
1. L'òrgan instructor, a la vista de l'expedient i de l'informe de la Comissió, formularà una proposta de resolució definitiva que elevarà al director o directora general competent en matèria de cultura i patrimoni, que serà la persona competent per a resoldre, per delegació del conseller o consellera, de conformitat amb la normativa reguladora del procediment administratiu comú de les administracions públiques, amb aquestes bases i, si és el cas, amb la corresponent convocatòria.  
2. La resolució contindrà el sol·licitant o la relació de sol·licitants als quals es concedix la subvenció, i farà constar, si és el cas, de manera expressa, la desestimació de la resta de les sol·licituds. A més, haurà d'incloure una relació ordenada de totes les sol·licituds que complisquen les condicions administratives i tècniques establides en aquestes bases per a adquirir la condició de beneficiari i no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació atorgada a cada una d'elles, en funció dels criteris de valoració previstos en aquesta.  
3. El termini màxim per a resoldre i notificar la resolució del procediment serà de sis mesos comptats a partir de la publicació de la corresponent convocatòria, llevat que aquesta pospose els efectes a una data posterior. El venciment del termini màxim sense haver-se notificat la resolució legitima els interessats per a entendre desestimada per silenci administratiu la sol·licitud de concessió de la subvenció.  
4. La resolució del procediment es notificarà als interessats d'acord amb el que preveu la legislació que regula el procediment administratiu comú. La pràctica de la notificació o de la publicació s'ajustarà a les disposicions contingudes en l'esmentada normativa.  
  
Article 11. Publicació i difusió  
1. La publicació de les subvencions concedides haurà de realitzar-se en el Diari Oficial de la Generalitat Valenciana i expressarà la convocatòria i la identificació de les subvencions, el programa i crèdit pressupostari a què s'imputen, el nom o raó social dels beneficiaris, el número d'identificació fiscal, les finalitats de la subvenció, els programes o projectes subvencionats i la quantitat concedida.  
2. La publicitat de les subvencions concedides s'inserirà en la corresponent seu electrònica o portal institucional de la Generalitat en internet www.gva.es, així com en la pàgina web de la conselleria competent en matèria de cultura:  
http://www.ceice.gva.es/web/patrimonio-cultural-y-museos/subvenciones-y-ayudas1   
http://www.ceice.gva.es/va/web/patrimonio-cultural-y-museos/subvenciones-y-ayudas1  
En els termes i condicions previstos en la Llei 19/2013, de 9 de desembre, de transparència, accés a la informació pública i bon govern, i en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
3. Els beneficiaris hauran de donar l'adequada publicitat del caràcter públic del finançament de les actuacions. Per a això, en tots els materials que s'utilitzen per a la difusió de les actuacions subvencionades haurà de figurar de forma visible el logotip de la Generalitat Valenciana i de la conselleria competent en matèria de cultura, de manera que s'identifique l'origen de la subvenció. El logotip estarà a disposició de les entitats beneficiàries en la pàgina web d'aquesta conselleria.  
  
4. S'informarà cada beneficiari per escrit de l'import previst de l'ajuda en equivalent de subvenció brut, així com del seu caràcter de minimis, d'acord amb el que preveu el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
  
Article 12. Recursos  
Les resolucions que concedisquen i deneguen les subvencions posaran fi a la via administrativa i seran recurribles de conformitat amb el que preveu la legislació vigent en matèria de procediment administratiu comú de les administracions públiques.  
  
Article 13. Obligacions dels beneficiaris  
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques, i en particular, les següents:  
a) Complir l'objectiu, executar el projecte, realitzar l'actuació o adoptar el comportament que fonamenta la concessió de les subvencions, així com complir les obligacions previstes en la Llei 4/1998, d'11 de juny, de la Generalitat, del patrimoni cultural valencià.  
b) Assumir el finançament total dels costos de l'actuació i els costos reals dels possibles excessos respecte del pressupost plantejat, i justificar-los.  
c) Assumir totes les responsabilitats de qualsevol ordre que es deriven d'aquesta actuació, com a titular i promotor.  
d) Acreditar davant de l'entitat concedent la realització de l'actuació, així com el compliment dels requisits i condicions que determinen la concessió o el gaudi de la subvenció.  
e) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
f) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haja d'efectuar la conselleria competent en matèria de cultura, en relació amb l'objecte i la destinació de la subvenció concedida.  
g) Comunicar a la conselleria competent en matèria de cultura, a través de la direcció general competent en la matèria, l'obtenció d'altres subvencions, ajudes, ingressos o recursos procedents de qualssevol administracions o ens públics o privats concedits per a la mateixa finalitat que la prevista en la corresponent convocatòria. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
h) Donar a conéixer de manera inequívoca que es tracta d'una acció subvencionada per la Generalitat a través de la conselleria competent en matèria cultura. A aquest efecte, després de la notificació de la resolució de concessió, hauran d'incorporar, si és el cas, en tot el material imprés que es derive de les actuacions objecte de respectiva convocatòria, el logotip de la conselleria competent en matèria de cultura, que estarà a disposició de les entitats beneficiàries en la pàgina web d'aquesta conselleria.  
i) Complir, si és el cas, les obligacions de publicitat previstes en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, de manera que si el beneficiari rep una subvenció per un import superior a 10.000 euros, haurà de donar-ne l'adequada publicitat indicant, almenys, l'entitat pública concedent, és a dir, la Generalitat, l'import rebut i el programa, i l'activitat, inversió o actuació subvencionat. La difusió d'aquesta informació es realitzarà preferentment a través de la corresponent pàgina web o a través del portal que pose a la seua disposició la Generalitat, si no en té.  
  
j) Justificar la realització de l'activitat subvencionada en els termes i terminis previstos.  
k) Reintegrar els fons percebuts en els supòsits previstos en l'article 37 de la Llei 38/2003, de 17 de novembre, general de subvencions.  
  
l) Executar les actuacions d'acord amb el projecte tècnic aportat i comunicar a la direcció general competent en matèria de cultura qualsevol incidència o variació que puga produir-se.  
  
m) Disposar de llibres comptables, registres diligenciats i la resta de documents degudament autenticats en els termes exigits per la legislació aplicable al beneficiari, en cada cas, amb la finalitat de garantir l'adequat exercici de les facultats de comprovació i control.  
  
2. L'incompliment de qualsevol d'aquestes obligacions podrà donar lloc a la revocació, i si és el cas, al reintegrament de les subvencions percebudes i a l'exigència de l'interés de demora des del moment de pagament de la subvenció.  
  
Article 14. Subcontractació de les actuacions subvencionades  
Es podrà subcontractar l'actuació que constituïsca l'objecte de la subvenció fins al total, i en aquest cas caldrà ajustar-se al que disposa l'article 29 de la Llei 38/2003, de 17 de novembre, general de subvencions.  
  
Article 15. Justificació de la subvenció  
1. La justificació de la subvenció concedida es realitzarà per part de les entitats beneficiàries per mitjà de la presentació, amb anterioritat al 15 de novembre, davant de la direcció general competent en matèria de cultura, de la documentació de caràcter econòmic justificativa de l'import concedit i d'una memòria tècnica relativa a l'actuació subvencionada.  
Quan les activitats hagen sigut finançades amb la subvenció i, a més, amb fons propis o altres subvencions o recursos, haurà d'acreditar-se documentalment l'import, procedència i aplicació d'aquests fons a les activitats subvencionades.  
2. Caldrà justificar que l'actuació ha sigut realitzada en el termini establit en la convocatòria.  
3. Es presentarà una memòria tècnica o descriptiva de l'execució dels programes subvencionats, amb indicació de les actuacions realitzades, el grau de compliment dels objectius proposats, els materials i la metodologia empleats i totes les altres dades que es consideren de rellevància.  
4. La documentació de caràcter econòmic que calga presentar haurà de justificar les despeses corrents ocasionades en l'aplicació del programa subvencionat, i contindrà:  
a) Una relació ordenada i classificada de les despeses realitzades, amb identificació del creditor i del document, l'import, la data d'emissió i de pagament, o el reconeixement de l'obligació de despesa, si és el cas; la relació haurà de ser detallada d'acord amb el pressupost desglossat de les partides que formen el projecte i els corresponents costos justificats de l'actuació subvencionada, i també caldrà desglossar cada una de les despeses en què s'haja incorregut, tot això segons el model que determine la convocatòria.  
b) Les factures o documents de valor probatori equivalent en el tràfic mercantil, incorporats en la relació classificada de les despeses, així com la documentació acreditativa del pagament, d'acord amb l'article 30 de la Llei 38/2003, de 17 de novembre, general de subvencions. Aquestes hauran de reunir els requisits arreplegats en el Reial decret 1619/2012, de 30 de novembre, pel qual s'aprova el reglament que regula les obligacions de facturació.  
c) Una relació detallada d'altres ingressos, ajudes o subvencions que hagen finançat l'activitat, amb indicació de l'import i la procedència.  
  
5. En el cas que no es presente la justificació en els terminis indicats en la convocatòria, l'entitat beneficiària perdrà el dret a la subvenció, d'acord amb el que estableix aquesta ordre.  
  
Article 16. Pagament de la subvenció  
1. El pagament de la subvenció es realitzarà amb la justificació prèvia per la persona beneficiària de la realització de l'actuació subvencionada, en els termes establits en la normativa reguladora de la subvenció.  
No s'admetran abonaments a compte ni pagaments anticipats, en els termes que preveu l'article 171 de la Llei 1/2015, de 6 de febrer.  
2. No obstant això, amb caràcter previ al pagament de la subvenció, el beneficiari haurà de trobar-se al corrent en el compliment de obligacions tributàries i davant de la Seguretat Social, i aportar una declaració responsable de no ser deutor per resolució de procediment de reintegrament de subvencions.  
3. Serà requisit previ al pagament de les subvencions concedides a les entitats locals, l'acreditació d'estar al corrent en el compliment de l'obligació de rendició dels seus comptes anuals, davant de la Sindicatura de Comptes o de la conselleria competent, d'acord amb el que estableix l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
4. L'import de les subvencions no podrà ser, en cap cas, d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'actuació subvencionada.  
5. L'incompliment dels terminis i requisits establits en aquesta ordre donarà lloc a la pèrdua de la subvenció, amb audiència prèvia de l'interessat.  
6. La falta d'execució de l'actuació completa, segons el projecte aportat, podrà donar lloc a la pèrdua de la subvenció, o a la minoració, si és el cas, de la part proporcional de l'obra executada, segons un informe del tècnic o tècnica representant de l'Administració, amb l'audiència prèvia, en ambdós casos, de l'interessat.  
  
Article 17. Pla de control  
1. Es durà a terme el control de la realització de les actuacions subvencionades per mitjà de la comprovació i el control material de la documentació administrativa i de caràcter econòmic justificativa de l'import concedit i de la resta de documentació aportada relativa a l'actuació subvencionada, que a aquest efecte s'ha establit com d'aportació preceptiva per al pagament de la subvenció, de conformitat amb el que estableix l'article 169 de la Llei 1/2015, de 6 de febrer, de la Generalitat, de la hisenda pública, del sector públic instrumental i de subvencions.  
2. El control administratiu i material podrà realitzar-se sobre el total del pagament que es propose en cada línia pressupostària.  
3. L'òrgan concedent podrà realitzar visites d'inspecció in situ, per a la qual cosa cursarà l'oportú avís als beneficiaris subjectes a inspecció. Així mateix, podrà sol·licitar la documentació i informació que considere necessària.  
4. Igualment, es mantindrà un registre detallat d'aquesta i de totes les altres subvencions que s'acullen a la regla de minimis durant un període de deu exercicis fiscals des que siguen concedides.  
  
Article 18. Modificació i reintegrament  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions atorgades per altres administracions o ens públics o privats, podran donar lloc a la modificació de la resolució de la concessió.  
  
2. Podrà deixar-se sense efecte la subvenció concedida o minorar-ne la quantia, amb el reintegrament de les quantitats percebudes i l'exigència dels interessos de demora des del moment del pagament de la subvenció fins a la data en què s'acorde la procedència del reintegrament, per incompliment de les obligacions i requisits que s'estableixen en aquesta ordre, així com en els supòsits de l'article 37 de la Llei 38/2003, de 17 de novembre, general de subvencions, en relació amb l'article 172 de la Llei 1/2015.  
3. S'aplicarà el criteri de proporcionalitat amb reintegrament parcial de la subvenció concedida en els supòsits concrets en què siga aplicable.  
  
4. El procediment de reintegrament s'iniciarà d'ofici per mitjà d'un acord de l'òrgan concedent de la subvenció, en virtut del que disposen els articles 41 i següents de la Llei 38/2003, general de subvencions, i es garantirà en tot cas l'audiència de l'interessat. El termini màxim per a resoldre i notificar la resolució serà de dotze mesos des del moment que s'incoe l'expedient de revocació o de minoració i, si és el cas, de reintegrament. La resolució del procediment posarà fi a la via administrativa.  
  
5. Les entitats i persones beneficiàries d'aquestes subvencions quedaran sotmeses a les responsabilitats i al règim sancionador regulats en el capítol IV del títol X de la Llei 1/2015, de 6 de febrer.  
  
Article 19. Concurrència amb altres subvencions  
Les subvencions regulades per aquestes bases seran compatibles amb la percepció d'altres subvencions procedents de qualssevol administracions o ens públics o privats, nacionals o internacionals, sempre que el conjunt de totes no supere el cost de l'actuació subvencionada o implique una disminució de l'import del finançament propi exigit, si és el cas, per a cobrir l'actuació subvencionada, o supere la intensitat d'ajuda establida per a les circumstàncies concretes de cada cas en un reglament d'exempció per categories o en una decisió adoptada per la Comissió Europea.  
Igualment, són compatibles amb altres ingressos o recursos per a la mateixa finalitat, amb la limitació de no superar el cost de l'actuació.  
A efectes de control dels límits anteriorment exposats, s'exigirà als participants en el projecte una declaració responsable d'ajudes en la qual s'indiquen totes la que tinguen concedides o sol·licitades per al mateix projecte. Així mateix, s'inclouran en aquesta declaració totes les ajudes que hagen sigut concedides d'acord amb un règim expressament designat com de minimis, i que l'entitat tinga concedides o sol·licitades durant l'exercici fiscal en curs i els dos exercicis fiscals anteriors.  
  
  
DISPOSICIONS ADDICIONALS  
  
Primera. Comunicació a la Comissió Europea  
1. Les subvencions d'aquesta convocatòria no han de ser notificades a la Comissió Europea, ja que estan acollides al règim de minimis establit en el Reglament (CE) núm. 1407/2013, de la Comissió, de 18 de desembre de 2013 (DOUE L 352/1, de 24 de desembre), relatiu a l'aplicació dels articles 107 i 108 del Tractat de funcionament de la Unió Europea, en virtut del qual les ajudes de minimis, pel seu import, no suposen un falsejament de la competència que afecta els intercanvis comercials entre els estats membres de la Unió Europea.  
  
2. En cap cas, aquestes subvencions podran superar l'import màxim total per beneficiari de 200.000 euros durant un període de tres exercicis fiscals, ni individualment ni com a resultat de l'acumulació amb altres subvencions de minimis concedides al mateix beneficiari, tal com estableix el Reglament (CE) núm. 1407/2013, de la Comissió. Sense perjuí de l'anterior, serà possible l'acumulació d'un altre tipus d'ajudes o subvencions per a la mateixa acció subvencionada, excepte si aquesta acumulació condueix a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
  
No podrà aplicar-se el règim de minimis a les empreses que operen en els sectors determinats en el punt 1 de l'article 1 del reglament esmentat.  
  
Segona. Absència d'incidència econòmica  
L'aprovació d'aquestes bases no comporta, en si mateixa, obligacions econòmiques en els pressupostos de la Generalitat Valenciana, sense perjuí de les possibles convocatòries que puguen resoldre's d'acord amb la consignació pressupostària que s'establisca en el corresponent exercici.  
  
  
DISPOSICIONS FINALS  
  
Primera. Normativa aplicable  
Les subvencions a què es refereix aquesta ordre s'atorgaran d'acord amb els principis de publicitat, transparència, concurrència, objectivitat, igualtat i no discriminació, eficàcia en el compliment dels objectius fixats i eficiència en l'assignació i utilització dels recursos destinats amb aquest fi, segons arreplega l'article 8.3 de la Llei 38/2003, de 17 de novembre, general de subvencions, i es regiran pels preceptes bàsics establits en l'esmentada llei i en el reglament que la desplega, aprovat pel Reial decret 887/ 2006, de 21 de juliol, així com pel que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Segona. Instruccions  
Se autoritza la direcció general amb competències en matèria de cultura per a dictar les instruccions i interpretar i adoptar les mesures que considere convenients per a l'aplicació d'aquesta ordre, així com per a la resolució de la concessió i la denegació de les subvencions per delegació de la persona titular de la conselleria amb competències en matèria de cultura.  
  
Tercera. Entrada en vigor  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 9 de maig de 2018  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI